text:
Save the Ilocano Language
I. Ti `Basolmi' iti Iloko
AGSANGAPULO metten a tawen nga addakami iti serbisio. Agarup kasta metten a kabayag ti panangisursuromi iti panagsurat iti campus journalism, feature writing ken poetry iti Ingles ken iti Filipino (Tagalog) kadagiti estudiante ken padami nga school paper adviser iti dibision ti Ilocos Norte ken Region I.
a mangisuro ken mayat met a masursuruan? Idi naangay ti reorganizational meeting ti GUMIL Ilocos Norte (GIN) a nanggutigotan met ni Apo Daniel Gaces no ania ngamin ti akem ti GUMIL, no ania ti maaramidanna, napasamak ti brainstorming ket inlungalongmi ti idea ni Apo Hidalgo – ti "Iloko Creative Writing Center."
Konsepto ti tagnawa daytoy a writing center. Awan ti pundona, ti laeng pamuon ket ti kaadda ti mayat nga agsakripisio a mangisuro ken dagiti mayat nga agsakripisio a masursuruan. Ubbing ti target ti Sentro, dayta ti maysa a napagnunumuan. Sadino ti pakasarakanna? Iti koma
Simple ti operasion ti Sentro: Duakami ken ni Rolly ti mangisuro, maaddaankami iti classroom iti eskuelaan iti sentro ti Banna, ti Banna National High School a pangisuruanna, adda designaranmi a siled/corner iti eskuelaan a pangipananmi kadagiti sumagmamano a libro, manuskrito, babasaen iti Iloko ken pakaipanan ti gallery dagiti mannurat nga Ilokano. Mangisurokami iti Sabado. Sakripisio daytoy nga awan bayadna para iti Iloko ken Literatura Iloko.
II. Dagiti Teknik, Proseso ken Takuat
Innem-a-pulo a nasurok ti nakalapmi nga estudiantemi (fellow). Naggapu dagitoy manipud iti uppat nga eskuelaan sekundaria iti Banna, ti Banna, Caribquib, Catagtaguen ken
Kasano nga irugimi ti panangisuro iti Iloko kadagitoy? Rinugianmi iti maysa a pamanunotan a nakalalaing dagitoy iti Ingles ken Filipino. Ngem dinamagmi no nakalalaingda iti Iloko. Inkompesarda a narigat a basaen ti kabukbukodanda a pagsasao a napaneknekanmi a kasta idi ipabasami dagiti daniw ni Cles B. Rambaud (iPinili, I.N.), ti Kadus ti Ugaw ken ti Itlog ti Kannaway. Agbeddalda nga agbasa nupay dida met agbeddal nga agsarita. Apay ngata?
Ditoy a nalagipmi manen ti kinuna ni Apo
Di ngata nakababain a nalaingkayo iti Ingles ken Filipino ngem agkarkarawakayo iti Iloko? pinangsintirmi. Immisemda a nagdumog. Espeling ti Iloko, ortograpia. Estoria bassit maipapan kadagiti nagkauna nga agsursurat iti Iloko. Simple laeng ti alagaden ditoy, inlawlawagmi: kasla iti Filipino: "kung alin ang bigkas, siyang baybay."
Binalonna 'tay pinadisna
Sinarakna babbaket padana
Agtindeken dida pay nagsisina
Wenno ti kastoy:
Ni manong baro napan nagpasiar
Sabsabongenna nga apagbukar
Ngem apagdanonna adun nataratar
A kotse, motor, bisikleta iti ruar
Simple dagitoy a rugi ti panagsurat ta nakaramut ngarud iti tradision ti daniw Iloko iti daniw paraangan wenno sarniw (sarita-daniw). Natural a pilosopo ni mannaniw nga Ilokano ket matiliwmo latta ti pilosopiana kadagiti kakasta a binnatog dagiti sarita-daniw.
III. Dagiti Sinuratda
Kas pangramanan no ania ti ramen dagiti sinurat dagiti ubbing, inramanmi ida ditoy. Nabatad ti pilosopia iti daniw ti maysa nga ubing nga adda iti umuna a tukad ti high school – ti maysa a konklusion maipapan iti biag. Kastoy ti sinuratna:
PUSA KEN BAO
Naggaradugod ti bobeda
Adu a Bao, agtatarayda
Immisem ti Pusa
Immuli, dinarasna
Limsot, bobeda sinerrekna
Ti garadugod nayad-adda.
Ay ti Biag, tinniliwan
Ay ti Biag, linnemengan!
Sheila Mae Agamata, I-Amethyst
Banna National High School
Nagsalip ti dua a banag nga addaan talugading, dayta met ti topiko ti sabali pay a mannaniw:
BULAN KEN BITUEN
Rabii no rumuar dagiti bituen
Kasda la perlas kawes a narangen
Ti bulan pay met naglinged
`Ton sangarabii umisem met
Ay ta dagiti bituen, nagpukawda
Ta ti bulan dida masaba
No gayam naraniagda nga agpapada
Didanto pulos makapagkakadua!
Desiree Joy Calano,
Obserbasion met iti maysa a paset ti biag iti away ti insurat ti maysa. Nupay kasta adda nauneg nga ipasimudaagna:
PANAGSEKKA
Nabriat ti langit
Naigusod a sal-it
Napisang ti titileng
Gurruod a makapleng
Dagiti agseksekka nagbaribarida
Adda pay taraisbuen kadakuada
Ay, inyapuradat' obrada
Adut' naiwakas, nakerkerda
Ta dinagdag ti Langit ida.
Lovella Barao, Fourth Year
Caestebanan National High School
Parnuay ti ubing, makapaisem, addaan iti twist ti sinurat ti maysa a barito, nupay maysa daytoy a `nailinged' a komentario iti kinakurapay:
PAPSIKEL
Ting-to-ting-ting, kumkumliing
Ting-to-ting-ting, agibus binting.
Pinayapayak aglako't papsikel
Dinarasnat' nagpedal iti dadakkel
"Sagmamanot' maysa, manongko?"
"`Toy papsikelko, ading, sagsisingko."
Kinarawak ti nagyan iti bolsitok
Ngem ay, dagiti ramayko limsot!
Ephraim B. Abaro,
Kas iti panagtubo ti mula nga in-inut agingga iti agbunga, in-inut met ti panagrusing ti ragsak iti sabali pay a daniw ti maysa a balasitang.
MULA NI APONG
Manguddakudday ni Apong iti bangkagna
Agsarsarukod babaet' mulmulana
Apagtubo a kabatiti, pallang, okra
Tarong, paria, kamatis, kardis, parda
Nagpasiar manen kalpasanna,
Narangen mula, nakakita't bungada
Imbaberna ti bayog a sarukodna
Nakaranting, nangrugit' panagburasna!
Aleena Gale P. Rupisan
III-American Goldfinch
Catagtaguen National High School
Contrast wenno nabaringring a panangipresentar nga addaan pay pakatawa iti udina, dayta met ti pagpintasan ti sabali pay a daniw:
BONGGA
Addaytan ni Jean Karen Marie
Umay agbasa, ingget seksi
Ikinnikinnina ti magmagna
Tallotallo pay ti aritosna
Badonat' imported, nakabongbongga
Lipstick ken eyebrow impakapetna
Kunso chop-chop pay a pumarada
Iti klase nagsaludsodan ni maestrana
Uray la nagbullad sa nagnganga!
Brenda Lee Bactat, First Year
Banna National High School
Ania ti makitatayo iti laksid ti isasangbay dagiti pannubok, dagiti pakarigatan, dagiti pakarikutan? Para iti maysa nga ubing dinaniwna ti kastoy:
ROSAS KEN BAYAKABAK
Nagsipnget man ti langiten
Intinnagna man napigsa nga arbisen
Ne, ta agpayso a bumayakabaken
Tudo agindurog metten
Malayus man daytoy balayen
Alikamen amin maingato
Nagal-alak la ket iti bannogko.
Ngem idi kitaek dagiti mulak a rosas,
Makiay-ayamda iti bayakabak!
Princess Sheena Castillo, III-A
Catagtaguen National High School
Agarup kasta met la a kinapudno ti imparang pay ti maysa:
BANTAY
Anian a bannogko
Arig mapugsat angesko
Agkalimduosanak iti ling-etko
Ngem idi makadanonak
Iti aringgawis ti bantay
Nakitak ti ulep a makiinnangaw.
Princess Di Oasan
Caestebanan National High School
Irony, maysa a teknik a mangdillaw iti nadillaw, napalangguad, napangato a parsua. Dayta ti bugas ti kastoy a daniw:
LOLA
Ni Lola adda manen iti kaaruba
Natarabbit a mangpugpug-aw pinadisna
Kabukab a kabukab, adda uy-uyawenna
Kaaruba kano a dida ammot' aramidda
Tattao kano nga adut' pakapilawanna
Ta isu kan pay nalapsat, awan pay pumada.
Pinasarunuanna't garakgak ti estoriana
Ket nakitak latta dagiti nagparang a tuppolna.
Ania ti pakaidumaan ti baket ken ti balasang? Inlawlawag ti maysa a balasitang a mannaniw ti kastoy:
BAKET KEN BALASANG
Maysa a baket
Limmabas sanguanan ti baro
Nakabitbit iti nadagsen
Minulenglengan ti baro
Balasang ti limmabas
Nakaiggem iti kuaderno
Timmaray ni baro
Kunana: "'Modtoyen, adingko."
Uray ubing mariknana met dagiti problema ti panagtalon, ti rigat ti sistema ti agrikultura ken ekonomiatayo:
MANNALON
Ni mannalon amin ti paggastuanna
Panagarado, panagpakubota
Panagraep, panagkuliglig, panagsekka
Ganagan, inyut-utanganna
Insektisidio a pinagespreyna
Agraman pay padanum ti pagayna
Nagbugi, nagdawa, nagapit
Ngem naglako, naglaka met ti irik!
Adda gunggona ti kinasayaat, dayta met ti tema ti sabali pay a mannaniw. Kastoy ti panangiladawanna:
NATULNOG
Nagpayapay ni nanangna
Nagtaray isuna, insegida
Nagbilin, sumakdo't inumenda
Dardaras a di nagpangngadua
Anakko, aggaoka, kinunada
Daras a nagala't lunglonganda
Idi mapan agbasa, kinunan' nanangna
Dobliek ti alawansmo ita!
Lerma Espiritu
Catagtaguen National High School
Respeto, panagayat kadagiti nataengan, dayta met ti winarwar ti maysa nga agtutubo a mannaniw:
LAKAY
Daytoy naunget a lakay
Pasaray labakennak pay
Awan ungetna a naalumamay
Matana no agpungtot, kumilaw
Ngem diak kayat a sungbatan, uray
Ta daytoy naunget a lakay
Apongko a diak kayat a mapaay!
Toni Mai Madrid
Catagtaguen National High School
Salsaludsod no ania ti mapasamak iti masakbayan, dayta met ti nakaibatayan daytoy sabali pay a daniw:
MANGGA
Kitaem daydiay mulak a mangga
Nalapsat, nalangto a mabuybuya
Binantayak daydiay a sinibugan
Binuntonak pay sinako a ganagan
Saplit ti bagyo inna ngata madaeran
Waw ti tikag innanto ngata malabasan
Mapagpalamiisakto ngata ti rukbosna
Nanamekto ngata sinar-ay a bungana?
Christopher I. Calano,
Addaan iti social consciousness ti dadduma a daniw. Kastoy ti nasuabe a panangdillaw dagiti ubbing kadagiti mapaspasamak iti aglawlaw:
POLITIKO
Timmakder ni kandidato
"Daytoy a kalsada pasementokto
Daytoy a barangay hall pabaruekto"
Nagsipat dagiti tao
Nagdir-ida a nakialamano
Ngem naglibbi ni lilongko
Limmikud sa immadayo.
Amor Raymundo
Catagtaguen National High School
Konsepto dayta a surdongan met ti maysa manen a mannaniw iti sabali met a proposision ken panirigan:
IDI KEN ITA
Idi:
Binigat nga adut' sangaili
Iti balay ken opisinak
Agpatulongda, makigayyem
Agkiddaw iti kuarta
Ita:
Naabakak iti panagpipili
Naglidayen ti kasasaadmi
Dida pay kumita no masabatdakami
Lumiklikud dagiti umili
Joe Mark Duldulao
Catagtaguen National High School
Wenno dagiti napino a pannakaiparang ti agmamata, naangaw ken surdo a kinapudno babaen ti deskripsion:
INGKONG
Nakarubuaten ni Ingkong
Intayana ti dakulapna
Ken ni Nanangna
Inyawatanda iti saba
Ngem impuruakna
Iti lamisaan kinuykoy ni tatangna
Ti maudi a pirit ti kapeda.
Nasidap a talaga ti obserbasion dagiti ubbing. Kinakisang gapu iti kinakurapay ti galad (wenno panunot), dayta met ti tema ti maysa:
LATA
Agmalmalem a makitungtong
Iti sango ti naragsak nga ummong
Idi sumangpet idiay balayda
Kimmaradakad dagiti pinggan
Nakuskos ti kardero
Tinan-awanna ti lata
Nga awan nagyanna.
Marissa R. La Guardia
Caribquib National High School
No kinakisang gapu iti panagliway ti adda iti ngato, kinakisang man met laengen daytoy sumaruno a daniw. Ngem sabali ti gapuna:
MULENGLENG
Ina a napno't alahas ramramayna
Nakapannimid, nakamulengleng
Iti pimmalasio a taeng
Nakatapaya a mangbuybuya
Kadagiti kaldero a nakadata
Iti rabaw ti nalamiis a gas range
Ken iti nakalukat a pagbagasan
A nagkukotan ti pusa
Iti salas naringgor dagiti annakna
Agkomkompiuter ken agbuybuya
Iti beta a paw-it ni lakayna.
Kutonen ti asukar agingga nga adda sam-itna. No awan ngaruden? Warwaren ni mannaniw ti kastoy:
BALIKBAYAN
Idi simmangpet ni Ason
Kaaruba, kabagian
Aduda a dimmanon
Kanayon ti pamakan
Uray met ti painum
Naibus ti pirak
Kas naatian a danum
Idi agsubli isuna
Awan nagpayapay
Iti eroplano
Napasennaay.
Kinapudno ti panamagrakaya ti hueteng iti panagbiagtayo, dayta met ti dinillaw ti sabali pay a mannaniw:
HUETENG
Intayana amin a kuartana
Agraman pay para bugguongna
Namnamana mangabak isuna.
Iti rugak a dulang
Rinamanan ni lakayna
Ti digo ti dinengdeng
Naamnaw, nagmalanga:
Iti bangirna, agsursurat ni baketna
Dua
Maipakita latta ti paggidiatan ti kinakurapay ken kinabaknang kadagiti daniw. Kitaentay' daytoy.
LIMOS
Sinarunok ni Madam
Lumanitok dagiti nasileng
A sapatosna.
Iti sango ti simbaan
Linabsanna dagiti ima
A nakatanggaya
Kinarawak ti bolsak
Nagkaratikit
Ti itedko ken Apo a limos
"Pakawanennak,
Kinunak ket intinnagko
Ti sensilio
Iti kirriit a dakulap.
Sumagmamano laeng dagitoy kadagiti ubbing a kur-it a mabalin a kunaen a daniw–ti literature dagiti ubbing iti Iloko. Nupay diretso dagiti lengguahe a nausar, awan ti makuna nga inlemmeng dagiti ubbing, nabatad dagiti mensaheda, saan laeng a para kadakuada no di pay ket ad-adda a para kadatayo a nataengan.
IV. Balangat
Iti kalkalpas a pasalip ti Governor Roque Ablan Award for Iloko Literature iti Panagsurat iti Daniw para kadagiti estudiante iti sekundaria iti Ilocos Norte ken Laoag City, 14 a set ti daniw iti kadagupan ti 34 nga entry ti naggapu iti GUMIL-Ilocos Norte Youth Creative Writing Center iti Banna, Ilocos Norte.
V. Dagiti Parikut ken Arapaap
Saan nga asi-asi ti mangtubay kadagiti agtutubo a mannurat. Agpuonantayo iti anus ken tibker pakinakem ken panagsakripisio. Mayarig iti ubing ti Sentro. Nayanak iti kulluong ta ngamin awanan daytoy iti nabaknang a pasilidad wenno naranga nga opisina. Kas kadagiti immuna nga unibersidad iti Europa kalpasan ti Dark Ages, maysa daytoy a grupo dagiti mayat nga agsursuro ken mayat a mangisuro. Ket adu latta met ti parikut: (1) Kinakisang ti reperensia. Tapno nawadwada ti pannakaisuro ti panagsurat maakkal koma dagiti nakabaul a libro, manuskrito tapno agserbi a reperensia iti Sentro; (2) Pannakaikabil dagiti ladawan dagiti mannurat iti gallery ti Sentro kas sibibiag nga inspirasion dagiti ubbing a mannurat. (3) Sponsorship a ti kayatna a sawen panangtarabay iti maysa nga ubing a mannurat babaen ti pinansial a pakarikutan. Iti masungad a tawen, inton makaplastaren ti pilot center, mabalinen nga awisen dagiti tagasabali nga ili iti zona ti daya a paset ti Ilocos Norte; mabalin pay a maipasdek metten dagiti sabsabali pay a writing center ti GUMIL Ilocos Norte para iti pannakasanay dagiti agtutubo a mannurat.
Agserbi koma ket a kas paratignay daytoy tapno bangonen metten ti GUMIL Filipinas dagiti writing center kadagiti unibersidad ken kolehio iti Kailokuan ta suportaran met dagiti chapter dagiti adda iti sekundaria ken elementaria.
VI. Awis
Banna, Ilocos Norte
Naipablaak iti RIMAT, Marso 2004.


c: text/html

text:
Nagatendar dagiti Kapitanes ti Barangay ti Munisipalidad, Non- Government Organizations (NGOs), Peoples Organization (POs), DepEd ken Farmers’ Association (FAs).
Immuna a naaramid ti Prayer babaen ken ni Mrs. Grenalyn Amoroso, Cabugao RIC Federation President. Simmaruno ti Turnover ti Report ken Result of Soil Fertility Mapping Project ti LGU-Cabugao babaen ti panangyawat ni Ms. Eugenia Briones, Opisial ti Bureau of Soils and Water Management-Manila dagiti Fertility Guide Map ken Land Use Map ken ni Mayor Ediboy a binayabay da SB Member Benedicto M. Savellano, Committee Chair on Agriculture ken ni MPDC Florante S. Jara nga inimatangan dagiti nagatendar iti miting.
Kalpasanna, inlawlawag ni SBM Savellano ti pakabuklan ti proyekto nga insayangkat ti LGU-Cabugao. Bininsana ti pateg daytoy a gapuanan ti Gobierno Lokal para iti manayon a pagimbagan dagiti mannalon ti Cabugao.
Kimmablaaw ken nagyaman met ni Mrs. Briones iti LGU Cabugao nga idauluan ni Mayor Ediboy ken iti pannakikaysa dagiti kaduada a nagipatungpal kadaytoy a proyekto kadagiti napananda a barangay.
Nagyaman met ni Mayor Ediboy iti naited kenkuana a gundaway nga agsarita. Innayon ti Ama ti Ili a maysa daytoy a naisalumina a gapuanan ti LGU-Cabugao agsipud ta daytoy pay laeng ti umuna a proyekto a naigannuat ti Bureau of Soils and Water Management (BSWM) iti Probinsia ti Ilocos Sur no di pay ket iti intero a Rehion Uno. Pinagyamanan pay ti Ama ti Ili iti agtultuloy a panagtalek dagiti mannalon a mayoria nga umili ti Cabugao ket daytoy a proyekto ket adu ti maaramidanna a pagsayaatan dagiti umili ti Cabugao.
Naisaruno ti maikadua a parte ti miting nga isu ti panangtarawidwid ni Mayor Ediboy iti mapagsasaritaan iti Development Council Meeting.
Bininsa ni Mayor Ediboy iti reportna dagiti kangrunaan a nagapuanan ti Administrasionna ket namnamaenna a babaen iti pannakikaysa dagiti nagatendar a mangiboses kadagiti plano ken kalikagumda iti sektorda a mairaman ket nabungbunganto manen ti pagbanagan dagitoy a maisayangkat a pagdur-asan ti umili.
Kangrunaan nga impasagepsep ni Mayor Ediboy iti kaaduan a nangirepresentar kadagiti sektor ti umili iti pannakabenepisiar ti sapasap kadagiti proyekto, agtultuloy a napintas a pannakamanehar ti pundo ken maipatungpal dagiti rebbengna a mayun-una a kasapulan ti kaaduan.
Naisaganad ti panagreport ni Ms. Revelina Bayona, Vice President for Operations ti LGA Tech, Inc. a kadua ti LGU-Cabugao a mangmanmanehar ti Solid Waste Management Program ti Munisipio. Imbatad ni Ms. Bayona iti naannayas a panagkammayet ti LGU-Cabugao ken ti kompaniada a mangipatungpal ti “No Segregation, No Collection” Policy.
Inlatak met ni Mayor Ediboy ti pinsarna a pannakaipabaro ti Kontrata ti kompania gapu iti napintas a gapuananda. Kinuna ni Ms. Bayona a nakaraman ti planoda nga “expansion coverage” iti tallo pay a kadagiti nangrugianda a barangay ti ili iti serbisioda iti pannakaidalimanek ti basura.
Sakbay a naaramid ti Open Forum, imbinsa ni Mayor Ediboy dagiti “Monumental” a gapuanan ti Gobierno Munisipal gapu iti nataliaw dagiti Ahensia a kangrunaan a nasayaat a naar-aramid ket dinakamatna dagiti sumaganad:
1.Pannakapadayaw ti LGU- Cabugao iti Seal of Good Housekeeping a nagtaudan ti premio a naiproyekto iti Barangay Pug-os.
2.Bottom-Up Budgeting (BUB) ket benepisiario ti LGU-Cabugao iti dua a 15 Milion nupay adda 2.6 Milion a Counterpart ti LGU-Cabugao.
3.1 Milion a Premio ti LGU-Cabugao, nga inakuban ti Congressional Fund iti maysa pay a Milion, iti panangabakna iti Rice Achievers Award 2013 iti National Level.
4.Pannakaibaba ti Interest Rate ti utang ti Munisipio iti Land Bank of the Philippines (LBP).
5.Dinakamat pay ti Alkalde Munisipal iti naitultulong dagiti Barangay Tanods a Multiplier Force ti Kapolisan iti pannakatagiben ti agtultuloy a linak ken talna a paratignay ti agtultuloy a panagprogreso ti ili.
6.Pannakaipasdek dagiti Day Care Centers kadagiti barangay ta saanda laeng a makapaggigiddan.
7.Tinaming pay ti Ama ti Ili dagiti pakaseknan dagiti Kakabsat a Muslim nga aglaklako idiay NISTC Public Market.
8.Impaganetget pay ni Mayor Ediboy a pagkurrien dagiti Brgy. Captains dagiti Barangay Development Councils-da tapno naan-anay iti pannakaasikaso ti amin a mayun-una a mataming a proyekto ket dagiti dadakkel ti kasapulanna ket tumulong ti Munisipio a mangipagteng kadagiti rebbengna a makatulong iti pannakapundoda.
Taraudi a sarita ti Ama ti ili ti panangibagana a probitsaren koma dagiti sektor ken asosasion dagiti serbisio a magun-odda kadagiti maseknan nga Ahensia ken Opisina ken isarmingda kadagiti kabarangayanda dagiti kayat ti Munisipio a mapasamak tapno adda met sanggirda a mangtunton pay kadagiti pagsayaatan a mangital-o ti kasasaad dagiti umili.
Intuloy da ABC President Brgy. Captain Thaddeus U. Soller ken ni MPDC Florante S. Jara ti nag-Preside iti Open Forum.
Nagsarita pay dagiti pannakangiwat dagiti dadduma nga asosasion ken Kapitanes ti barangay kadagiti kayatda a mairaman a maipatungpal.
Inggunamgunam ni ABC President Soller nga agaramid dagiti NGOs ti Feasibility Study kadagiti kalikagumda ket itedda iti Opisina ti MPDC ken ilista met dagiti dadduma a sektor dagiti kayatda a matun-oyan a proyekto ket maistudiarda sakbay a mairamanda kadagiti maipatungpal a proyekto iti masanguanan. # (Web In-Action)

robotstxt: allowed

filter: keep


text:
Boracay
Ti Boracay ket maysa a bassit nga isla idiay Filipinas nga agarup a mabirukan iti 315 km (196 mi) nga abagatan ti Manila ken 2 km iti amianan a laud nga ungto ti Isla ti Panay iti Akinlaud a rehion ti Visayas iti Filipinas. Ti Isla ti Boracay ket dagiti aplayana ket nakagun-od kadagiti adu a gunguna manipud kadagiti nadumaduma a ppagipablaakan ti panagbanniaga ket dagiti ahensia.[Nota 1] Ti isla ket buklen dagiti barbaranggay ti Manoc-Manoc, Balabag, ken Yapak iti ili ti Malay, probinsia ti Aklan. Ti isla ket tinartaripato babaen ti Turay ti Turismo ti Filipinas ken ti gobierno ti probinsia ti Aklan. Malaksid pay kadagiti puraw nga aplayana, Ti Boracay ket naidayegan pay a kas maysa kadagiti kasayatan a mabisita a pagaliwaksayan iti lubong.[9][10] Daytoy ket agbalbalin payen a maysa kadagiti kasayaatan a mabisita para iti kinatalna ket rabii a paspasamak.[11]
Idi 2012, ti Boracay ket nagungunaan ti kasayaatan nga isla iti lubong manipud ti sangalubongan a magasin ti panagbanniaga ti Travel + Leisure.[12][13]
Dagiti linaon
Pakasaritaan[urnosen | urnosen ti taudan]
Sakbay ti kolonia a paset ti panawen[urnosen | urnosen ti taudan]
Ti Isla ti Boracay Island ket maysa idin a natagtagitao a lugar sakbay idi simmangpet dagiti Kastila idiay Filipinas. Naamammuan idi daytoy babaen dagiti Iberio a konkistador a kas ti Buracay. Iti panawen a pannakaiyasideg kadagiti Europeano, ti Buracay ket addaan idi iti sangagasot a tattao a nagtataeng, a nagtaltalon iti bagas iti dayta nga isla, ken nagtartrakenda pay kadagiti kalding tapno manayonan ti matgedanda.[14]
Dagiti ladawan[urnosen | urnosen ti taudan]
Dagiti nota[urnosen | urnosen ti taudan]
- ^ Dagiti gunguna ken pannakairanggo ti Boracay ket:
- Ti Boracay ket nagungunaan idi ti "Travelers' Choice 2011" babaen ti TripAdvisor a kas ti maikadua a kapintasan nga aplaya (manipud kadagiti 25) iti lubong.[2][3][4]
- Ti Boracay ket immuna a nagparang iti listaan ti Top 10 Islands iti panagbanniaga a magasin ti Travel + Leisure iti World's Best Awards 2011, a maikapat a nairanggo.[5][6][7]
- Idi 2012, ti Boracay ket nanagananen a kas ti kasayaatan nga isla iti lubong babaen ti Travel + Leisure[8]
Dagiti nagibasaran[urnosen | urnosen ti taudan]
- ^ "Dagup a Populasion, Sangkabalayan a Polpulasion ken bilang dagiti Sangkabalayans". Opisina ti Nailian nga Estadistika. Mayo 1, 2000. Naala idi 2007-05-31.
- ^ TripAdvisor Announces 2011 Travelers' Choice Beaches Awards
- ^ Tripadvisor: 25 a kasayaatan a Papanan iti Lubong idi 2012
- ^ Ti Malacanang ket kimmablaaw ti pannakaikabil ti Boracay a kas maysa kadagiti kasayaatan a mabisita nga aplaya iti lubong
- ^ "Kasayaatan a 10 nga Is-isla". World's Best Awards 2011. Travel + Leisure Magazine.
- ^ Cupin, Bea (18 Hulio 2011). "Naikablaaw ti Boracay a kas ti maika-4 a kasayaatan nga isla iti lubong". GMA News TV. Naala idi 19 Hulio 2011.
- ^ "Newspaper Archives". Boracay Island Awards.
- ^ "BORACAY 2012 WORLD'S BEST ISLAND". Hulio 11, 2012. Naiyarkibo manipud iti kasisigud idi 2012-07-15.
- ^ "Ti Boracay ket kasayatan a pagaliwaksayan a lugar: sukimat". ABS-CBN News. Naala idi Pebrero 21, 2013.
- ^ "Ti Boracay ket inatiwna dagiti paborito ti Asian tapno makaala ti kasayaatan a mabisita". Good News Filipinas. Naala idi Pebrero 21, 2013.
- ^ "Relaxation, nightlife both more fun in Boracay". Yahoo! Filipinas. Naala idi Pebrero 21, 2013.
- ^ "Nanaganan ti Boracay idi 2012 a kasayaatan nga isla iti lubong". ABS-CBN News. Naala idi Pebrero 21, 2013.
- ^ "BORACAY named 2012 No.1 World's Best Island". Boracay Beach Live. Naala idi Pebrero 21, 2013.
- ^ Miguel de Loarca, Relacion de las Yslas Filipinas (Arevalo: Hunio 1782) iti BLAIR, Emma Helen & ROBERTSON, James Alexander, eds. (1903). The Philippine Islands, 1493–1803. Volume 05 of 55 (1582–1583). Naipakasaritaan a pangyuna ken dagiti maipatinayon pay a nota babaen ni Edward Gaylord BOURNE. Cleveland, Ohio: Arthur H. Clark Company. ISBN 978-0554259598. OCLC 769945704. "Dagiti eksplorasion babaen dagiti nasapa nabigador, dagiti deskripsion dagiti isla ken ti tattaoda, ti pakasaritaan ken dagiti rehistro dagiti katoliko a mision, a kas mainaig iti kontemporaneo a liblibro ken dagiti munuskritu, a mangipakpakita ti politikal, ekonomia, komersio ken reliohioso a kasasaad kadagita nga isla manipud kadagiti kasapaan a pannakibiangda kadagiti Europeano a pagpagilian iti rugi ti maikasangapulo ket siam a siglo.", p. 75.


text:
October 31, 2015
Reyna ti Kawayan
REYNA TI KAWAYAN. Maysa a modelo a nagaruat iti makapataliaw a gown a nainaw manipud iti nalatak a Kawayan Festival ti Bangued, Abra ti nangtiliw iti imatang dagiti agbuybuya iti parada a naangay iti Crisologo Street iti Siudad ti Vigan idi rabii ti Oktubre 25 a pannakaangay ti nailian a salip a pakapilian ti mailaban iti world costume festival a maangay iti umay a tawen. Daytoy a pasken ti maysa kadagiti tampok ti pannakalukat ti 2015 Raniag: The Vigan Twilight Festival. (Rinetrato ni Freddie G. Lazaro)
(Naipablaak iti Bannawag, Nobiembre 9, 2015 a bilang.)
Panaggatang iti botos, kada barangay itan – PPCRV
Dinillaw itay nabiit ti Parish Pastoral Council for Responsible Voting (PPCRV) ti maar-aramid itan a wagas ti panaggatang iti botos, innem a bulan sakbay ti eleksion inton Mayo 9, 2016.
Kuna ni PPCRV Chairperson Henrietta de Villa a no idi ket kada botante ti panaggatang iti botos, magatang itan ti botos ti sangabukel a barangay.
Segun ken ni De Villa, maysa a padi ti immasideg kenkuana a nangpaneknek iti daytoy— a sangaribu (Php1,000.00) ti presio ti tunggal bumario.
Kuna pay ni De Villa a daytoy a panaggatang iti botos ti kayat a paksiaten ti PPCRV babaen ti voter education program daytoy a “One Good Vote.”
Kiniddaw ni De Villa a magibusan koman daytoy panaglako/panaggatang iti botos wenno ti kasla pannakaibilbilang ti eleksion a kas maysa a negosio.
Segun ken ni De Villa, maikkan iti “One Good Vote” sticker dagiti lugar wenno pamilia a di umannugot iti vote buying ken vote selling.
Impalagip pay daytoy opisial ti PPCRV nga ibasar koma dagiti botante ti panagbotosda iti tallo a K: Karakter, Kabaelan (Kakayahan), ken Kinapudno (Katapatan).
(Naipablaak iti Bannawag, Nobiembre 9, 2015 a bilang.)
Kuna ni PPCRV Chairperson Henrietta de Villa a no idi ket kada botante ti panaggatang iti botos, magatang itan ti botos ti sangabukel a barangay.
Segun ken ni De Villa, maysa a padi ti immasideg kenkuana a nangpaneknek iti daytoy— a sangaribu (Php1,000.00) ti presio ti tunggal bumario.
Kuna pay ni De Villa a daytoy a panaggatang iti botos ti kayat a paksiaten ti PPCRV babaen ti voter education program daytoy a “One Good Vote.”
Kiniddaw ni De Villa a magibusan koman daytoy panaglako/panaggatang iti botos wenno ti kasla pannakaibilbilang ti eleksion a kas maysa a negosio.
Segun ken ni De Villa, maikkan iti “One Good Vote” sticker dagiti lugar wenno pamilia a di umannugot iti vote buying ken vote selling.
Impalagip pay daytoy opisial ti PPCRV nga ibasar koma dagiti botante ti panagbotosda iti tallo a K: Karakter, Kabaelan (Kakayahan), ken Kinapudno (Katapatan).
(Naipablaak iti Bannawag, Nobiembre 9, 2015 a bilang.)
SHS early registration, inyalud-od ti DepEd
Inyalud-od ti Dept. of Education ti early registration para kadagiti sumrek iti Senior High School agingga iti Nobiemre 13, 2015 tapno maipanamnama a karamanda kadagiti nakaenrol iti SNS iti panaglukat dagiti klase inton Hunio 2016.
Makiddaw met kadagiti amin a class advisers dagiti agturpos iti Grade 10 itoy a tawen nga irehistroda dagiti estudianteda ken isubmitirda ti learners’ preferences dagitoy babaen ti SHS Registration Module in the Learner Information System (LIS) manipud iti Nob. 9 agingga iti 29, 2015.
(Naipablaak iti Bannawag, Nobiembre 9, 2015 a bilang.)
Makiddaw met kadagiti amin a class advisers dagiti agturpos iti Grade 10 itoy a tawen nga irehistroda dagiti estudianteda ken isubmitirda ti learners’ preferences dagitoy babaen ti SHS Registration Module in the Learner Information System (LIS) manipud iti Nob. 9 agingga iti 29, 2015.
(Naipablaak iti Bannawag, Nobiembre 9, 2015 a bilang.)
Dr. Dedicacion Agatep-Reyes, 92
Pimmusay ni Dr. Dedicacion Agatep-Reyes itay Oktubre 25, 2015. Rambakanna koma ti maika-92 a kasangayna inton Nobiembre 9. Kaingungot daydi Dr. Godofredo Reyes, na-gobernador ken nagdiputado iti Ilocos Sur, mabigbig met laeng a mangngagas ni Doktora Cion, awag dagiti kasingedna kenkuana a kas ken ni GSR.
Nalatak nga edukador, isu ti umuna a presidente ti University of Northern Philippines (1972-78), nagbise-mayor iti ilina a Sta Maria, I.S., nagbise-gobernador iti Ilocos Sur, ken nagpaay a Chairman ken Presidente ti St. Mary's College a pinundar daydi Doktor Reyes, agingga iti ipupusayna.
Malaglagipto ni Doktora Reyes a kas kangrunaan a timmulong ken ni GSR iti pannakatagibi ti GUMIL Filipinas iti 14 a tawen a panagpaay daydi GSR a presidente ti GF.
Dagiti agassawa ti nangsangsangaili kadagiti mannurat nga Ilokano iti tinawen a pannakaangay ti kombension ti GF iti uneg ti panagtakem ni Dr. Reyes a kas presidente.
Maysa kadagiti maipagpannakkel a patanor ti Sta. Maria, malaglagipto pay ni Doktora Reyes a kinatinnulong daydi Dr. Reyes a nangimanton iti uppat a sanga ti Clinica Reyes iti ilida ken iti Pangasinan ken iti Nueva Ecija.
Mabigbig pay ni Doktora Reyes gapu iti adu a pammadayaw a naipaay kenkuana manipud iti panagturpos a kas Summa Cum Laude iti Edukasion ken Magna Cum Laude iti Medisina iti UST, ken kas topnotcher iti Medical Board idi 1953. (Eliseo B. Contillo)
(Naipablaak iti Bannawag, Nobiembre 9, 2015 a bilang.)
Nalatak nga edukador, isu ti umuna a presidente ti University of Northern Philippines (1972-78), nagbise-mayor iti ilina a Sta Maria, I.S., nagbise-gobernador iti Ilocos Sur, ken nagpaay a Chairman ken Presidente ti St. Mary's College a pinundar daydi Doktor Reyes, agingga iti ipupusayna.
Malaglagipto ni Doktora Reyes a kas kangrunaan a timmulong ken ni GSR iti pannakatagibi ti GUMIL Filipinas iti 14 a tawen a panagpaay daydi GSR a presidente ti GF.
Dagiti agassawa ti nangsangsangaili kadagiti mannurat nga Ilokano iti tinawen a pannakaangay ti kombension ti GF iti uneg ti panagtakem ni Dr. Reyes a kas presidente.
Maysa kadagiti maipagpannakkel a patanor ti Sta. Maria, malaglagipto pay ni Doktora Reyes a kinatinnulong daydi Dr. Reyes a nangimanton iti uppat a sanga ti Clinica Reyes iti ilida ken iti Pangasinan ken iti Nueva Ecija.
Mabigbig pay ni Doktora Reyes gapu iti adu a pammadayaw a naipaay kenkuana manipud iti panagturpos a kas Summa Cum Laude iti Edukasion ken Magna Cum Laude iti Medisina iti UST, ken kas topnotcher iti Medical Board idi 1953. (Eliseo B. Contillo)
(Naipablaak iti Bannawag, Nobiembre 9, 2015 a bilang.)
October 30, 2015
NOBIEMBRE 9, 2015
SARITA
4 Baro a Gimong
Rhea Rose D. Berroy
NOBELA
8 Operation: Drop Venus (38)
Norberto D. Bumanglag, Jr.
12 Siak ni Precious (35)
Juan Al. Asuncion
DANIW
6 Dimo Gamden ti Agpakada
Reynaldo A. Duque
47 Dandaniw a Para Ubbing
Gynelle D. Follante/Ronnie E. Aguinaldo
SALAYSAY
14 Ania Ngarud ti Aramidem No Adda El Nino?
Virginia A. Duldulao, PhD
20 Adda Latta Met Dagiti Pasalsali
Neyo Mario E. Valdez
38 Kasanon No Nayuper iti Danum ti Pinagayan?
Villamor Visaya, Jr.
40 Kabaelam Met ti Agaramid iti MMSU Soil Booster
Reynaldo E. Andres
KOMIKS
25 Gayang ni Lam-ang (109)
28 Aritosan (160)
30 Miks & Tiks
KOLUM
9 Okeyka, Apong
10 Saludsodem ken ni Apo Hues
17 Dear Doc
23 TIPS
24 Haytek!
33 Kastoy, Kapid, Ditoy Hawaii
34 Ading Kosinera
42 Padasem Daytoy, Kailian
PAGLINGLINGAYAN
44 Showbiz
48 Sinniriban
48 Sapukas
48 Sudoku
48 Agkatawa ti Mayat
DADDUMA PAY
2 Ti Makunami
3 Tao, Lugar, Pasamak
18 Siled ti Kararag
19 Ania Ngarud Ita ti Taraknem?
22 Netizone
32 Ammuem Pay Dagitoy
35 Agaramidka iti Bukodmo a Ganagan
36 Iraman iti Plano Dagiti Pasamak a Di Mapakpakadaan
37 Ti Gasatmo Ita a Lawas
46 Dagiti Pabula ni Aesop
October 24, 2015
Naidumduma ti Kinaimas ti Tupig ti Currimao
NAIDUMDUMA TI KINAIMAS TI TUPIG TI CURRIMAO. Maisasaang iti pugon dagiti maluto a tupig iti Barangay San Simeon, Currimao, Ilocos Norte. Pagdidinnamagan ti kinaimas ti tupig iti Currimao gapu ta kas kuna dagiti agar-aramid, namnamsek iti nagadgad a niog ti lutlutuenda a tupig— ket daytoy ti sekreto ti naidumduma a ramanna malaksid pay kadagiti ingredienteda a baro a bellaay ken bennal. Saan laeng nga iti Paskua nga adda tupig iti Currimao ta masansan nga iti uray ania nga oras, adda latta lako a tupig iti abay ti merkado publiko iti San Simeon, Currimao, I.N. (Aileen R. Rambaud)
(Naipablaak iti Bannawag, Nobiembre 2, 2015 a bilang.)
October 22, 2015
Ad-adu a tignay kontra bullying, kalikaguman ti United Nations
Kidkiddawen ti United Nations (UN) ti ad-adu pay a tignay tapno mapukaw ti bullying ken cyber-bullying kadagiti ubbing.
Kuna ni UN Special Representative on Violence Against Children Marta Santos Pais nga ad-adu koma pay ti tignay a mangsalaknib kadagiti ubbing kontra iti bullying a mangbikbiktima ita iti minilion nga ubbing iti sangalubongan.
Kuna pay ni Pais a gapu iti panagbalbalin ti social media a kas paset ti biag dagiti ubbing, agbalbalinen a nayon a pakaseknan ti cyber-bullying a mangyasideg kadagiti ubbing iti peggad ti pannakaabuso iti wagas nga al-alisto ken nasaksaknap.
Kuna ni Pais nga ad-adda a maapektaran iti bullying dagiti ubbing nga addaan iti disabilidad ken dagiti sangsangpet iti baro a lugar a pagnaedanda ken dagiti agbakbakuit.
(Naipablaak iti Bannawag, Nobiembre 2, 2015 a bilang.)
Kuna ni UN Special Representative on Violence Against Children Marta Santos Pais nga ad-adu koma pay ti tignay a mangsalaknib kadagiti ubbing kontra iti bullying a mangbikbiktima ita iti minilion nga ubbing iti sangalubongan.
Kuna pay ni Pais a gapu iti panagbalbalin ti social media a kas paset ti biag dagiti ubbing, agbalbalinen a nayon a pakaseknan ti cyber-bullying a mangyasideg kadagiti ubbing iti peggad ti pannakaabuso iti wagas nga al-alisto ken nasaksaknap.
Kuna ni Pais nga ad-adda a maapektaran iti bullying dagiti ubbing nga addaan iti disabilidad ken dagiti sangsangpet iti baro a lugar a pagnaedanda ken dagiti agbakbakuit.
(Naipablaak iti Bannawag, Nobiembre 2, 2015 a bilang.)
Dua a mannurat, nagipila iti kandidatura iti Cagayan
Nagipila iti kandidatura a para Sangguniang Panlalawigan (Bokal wenno Board Member) iti Maika-2 a Distrito ti Cagayan da Vilmer V. Viloria ti Allacapan, Cagayan, ken Arthur P. Urata, Sr. ti Ballesteros, Cagayan, agpada a mannurat ken opisial ti GUMIL Filipinas (ti gunglo dagiti mannurat nga Ilokano iti Filipinas ken ballasiw-taaw) para iti nailian ken lokal nga eleksion inton Mayo 9, 2016.
Malaksid iti print media, agpada pay nga aktibo da Viloria ken Urata iti radio.
Awan liwatna kadagiti session ken committee hearings— Majority Floor Leader ti Sangguniang Panlalawigan iti 2001 agingga iti 2007, panggep ni Viloria a gun-oden ti maikalima a gundaway a panagserbi (nagtakem iti 1998-2007, sa iti 2013-2016).
Daytoy met ti umuna a gay-at ni Urata, retirado a Municipal Agrarian Reform Officer iti Department of Agrarian Reform (DAR).
Katiket da Viloria ken Urata a para Bokal ni Atty. Jessie B. Usita ti Abulug Cagayan (nagtakem a Board Member iti 2007-2013) iti salinong ti Nacionalista Party nga ibayog da Bise-Gobernador Leonides ”Odi” Fausto a para Gobernador, ken Board Member Atty. Mila Catabay-Lauigan a para Bise-Gobernador. (AST)
(Naipablaak iti Bannawag, Nobiembre 2, 2015 a bilang.)
Maika-49 nga anibersario ti GMM, maisagsagana
Ti pannakaangay ti maika-49 nga anibersario ti GUMIL Metro Manila, ti gunglo dagiti mannurat nga Ilokano iti Kamanilaan ken kabangibangna a probinsia, ti mapagsasaritaan iti miting ti gunglo inton Nobiembre 8, 2015 iti Maceda, Sampaloc, Manila iti panangsangaili ni mannurat ti Bannawag Rhea D. Berroy.
Maangay ti nasao nga anibersario inton Disiembre 13, 2015 iti Golfhills Terraces Clubhouse, Old Balara, Quezon City a pakayalnagan metten ti agmakatawen a pannnakarambak ti Nabalitokan nga Anibersario ti GUMIL Metro Manila.
Iti pay nasao a pasken a manamnama a mayalnag dagiti baro a libro dagiti kameng ti GMM.
Para iti nayon nga impormasion, makiuman iti liderato ti GMM iti numero 0921 602 1938. (Anna Liza M. Gaspar)
(Naipablaak iti Bannawag, Nobiembre 2, 2015 a bilang.)
Maangay ti nasao nga anibersario inton Disiembre 13, 2015 iti Golfhills Terraces Clubhouse, Old Balara, Quezon City a pakayalnagan metten ti agmakatawen a pannnakarambak ti Nabalitokan nga Anibersario ti GUMIL Metro Manila.
Iti pay nasao a pasken a manamnama a mayalnag dagiti baro a libro dagiti kameng ti GMM.
Para iti nayon nga impormasion, makiuman iti liderato ti GMM iti numero 0921 602 1938. (Anna Liza M. Gaspar)
(Naipablaak iti Bannawag, Nobiembre 2, 2015 a bilang.)
October 21, 2015
NOBIEMBRE 2, 2015
SARITA
4 Ti Magmagna a Kandela
Rolando A. Seguro, Jr.
NOBELA
8 Operation: Drop Venus (37)
Norberto D. Bumanglag, Jr.
12 Siak ni Precious (34)
Juan Al. Asuncion
DANIW
6 Forest Park
Cles B. Rambaud
32 Dipuntorum
Ronnie E. Aguinaldo
38 Iti Laboratorio
Rhea Rose D. Berroy
47 Dandaniw a Para Ubbing
Jimmy R. Agustin/Johmar R. Alvarez
SALAYSAY
10 Kanser ti Suso: Malapdan ken Maagasan
Virginia A. Duldulao, PhD
16 Ket Pinagungarda Dagiti Natay
Fernando B. Sanchez
20 Nabileg Kadi ti Social Media iti Eleksion?
Neyo Mario E. Valdez
24 Kasdiay Gayam ti Mayadayo
Linda T. Lingbaoan
40 Tapno Di Aglungtot ti Ubbak ken Bulong ti Pagay
Reynaldo E. Andres
KOMIKS
25 Gayang ni Lam-ang (108)
28 Aritosan (159)
30 Miks & Tiks
KOLUM
14 Saludsodem ken ni Apo Hues
15 Dear Doc
22 TIPS
23 Haytek!
33 Okeyka, Apong
35 Kastoy, Kapid, Ditoy Hawaii
36 Ading Kosinera
42 Padasem Daytoy, Kailian
PAGLINGLINGAYAN
44 Showbiz
48 Sinniriban
48 Sapukas
48 Sudoku
48 Agkatawa ti Mayat
DADDUMA PAY
2 Ti Makunami
3 Tao, Lugar, Pasamak
9 Neti Zone
18 Siled ti Kararag
19 Ti Timel Ken Dagiti Taraken
34 Ammuem Pay Dagitoy
37 Tapno Makissayan ti Wara iti Pagtaengan
39 Ti Gasatmo Ita a Lawas
46 Dagiti Pabula ni Aesop
October 17, 2015
Ubbingda Pay Ngem Masursuruandan nga Agmula
UBBINGDA PAY NGEM MASURSURUANDAN NGA AGMULA. Dagiti ubbing nga agad-adal iti Puritac-Dalayap Elementary School, Pinili, Ilocos Norte iti panagsursuroda nga agmula iti natnateng iti ikub ti pagadalanda iti babaen ti programa a “Gulayan sa Paaralan” ti Departamento ti Edukasion. Babaen itoy, maipasagepsep kadagiti ubbing ti kinapateg ti panagmulmula a kas pamataudan iti pagbiag ken iti kinapateg ti panagsida iti natnateng tapno mataginayon ti kinasalun-at ti bagi. (Aileen R. Rambaud)
(Naipablaak iti Bannawag, Oktubre 26, 2015 a bilang.)
Makibiangkayo, kuna ti Comelec kadagiti botante
Nayam-ammo ti proyekto a “PILIPINAS 2016, Tamang Pagboto, Tamang Pagbilang” babaen dagiti opisial ti Comelec iti panangidaulo ni Chairman Juan Andres Bautista. Naigiddan ti pormal a pannakaipakaammo daytoy iti rugi ti panagipila iti kandidatura dagiti kandidato.
Inlawlawag ni Bautista a pagrebbengan ti tunggal umili ti makiraman iti panagbotos idinto a pagrebbengan ti Comelec a bilangen a husto dagiti botos.
Segun kadagiti opisial, usarenda dagiti nadumaduma a wagas ti social media tapno maitandudo ti nasao a proyekto.
Iti sabali a bangir, naisardeng ti panagparehistro dagiti botante iti Oktubre 12 agingga iti 16 gapu iti pannakakumikom ti Comelec iti rehistrasion dagiti kandidato. Nupay kasta, maituloy ti rehistrasion dagiti botante iti Oktubre 17 agingga iti Oktubre 31 a panaggibus daytoy.
(Naipablaak iti Bannawag, Oktubre 26, 2015 a bilang.)
Agsagsaganan ti GF iti pannakaangay ti Dap-ayan 2016 iti Luna, Apayao
Mainaig itoy, daytoy a taripnong ti kangrunaan a mapagsasaritan iti maikatlo a regular a board meeting ti GUMIL Filipinas (GUMIL) inton Nobiembre 15, 2015 (saan a Nobiembre 22, kas immuna a naipakaammo).
Maangay ti board meeting iti SP Kiosk, Cagayan Provincial Capitol, Tuguegarao City iti panangsangaili ni Cagayan Board Member Vilmer V. Viloria ken ti GUMIL Cagayan nga idauluan ni Dr. Freddie Pa. Masuli, kas impakaammo ni Arthur P. Urata, Sr., presidente ti GUMIL.
Kinuna ni Arthur P. Urata, Sr., presidente ti GF, a nasken a maurnos amin a banag a mainaig iti nailian a kombension ti GF iti kabiitan a tiempo tapno maserbian met a nasayaat ti GF dagiti kamengna, nangruna dagiti aggapu iti ballasiw-taaw.
Malaksid kadagiti opisial ken mammagbaga, manamnama ti yaatendar dagiti presidente dagiti GUMIL chapters iti nasao a miting.
Para iti idadar-ay, makiuman iti asino man kada Dr. Masuli (0998 559 1712), BM Viloria (0915 984 2149) ken GF Pres. Urata (0927 792 7913). (NME Valdez)
(Naipablaak iti Bannawag, Oktubre 26, 2015 a bilang.)
October 16, 2015
OKTUBRE 26, 2015
SARITA
4 Bannuar Syndrome
Aileen B. Serrano
NOBELA
8 Operation: Drop Venus (36)
Norberto D. Bumanglag, Jr.
12 Siak ni Precious (33)
Juan Al. Asuncion
DANIW
10 Kiring
Delfin P. Dumayas
47 Dandaniw a Para Ubbing
Jimmy R. Agustin/ Ariel S. Tabag
SALAYSAY
16 Napateg ti Tunggal Tedted (3)
Virginia A. Duldulao, Ph.D.
20 Malaglagipko da Angkay ken Angket
Linda T. Lingbaoan
40 Ammuem No Ania a Pagay ti Rumbeng iti Talonmo
Reynaldo E. Andres
KOMIKS
25 Gayang ni Lam-ang (107)
28 Aritosan (158)
30 Miks & Tiks
KOLUM
14 Saludsodem ken ni Apo Hues
15 Dear Doc
22 TIPS
23 Haytek!
33 Kastoy, Kapid, Ditoy Hawaii
34 Ading Kosinera
36 Okeyka, Apong
42 Padasem Daytoy, Kailian
PAGLINGLINGAYAN
44 Showbiz
48 Sinniriban
48 Sapukas
48 Sudoku
48 Agkatawa ti Mayat
DADDUMA PAY
2 Ti Makunami
3 Tao, Lugar, Pasamak
9 Neti Zone
18 Siled ti Kararag
19 Timel Laeng, Dimo Kunkuna
24 Salip iti Sarita ti 18th AMMAFLA
32 Ammuem Pay Dagitoy
35 Dadduma Pay a Tips iti Panangikabassit iti Basura
37 No Apay a Napateg ti Musika iti Biagtayo
38 Ti Gasatmo Ita a Lawas
39 Agmulaka iti Azolla
46 Idi Un-unana a
October 11, 2015
Ganesha Mahotsov 2015
GANESHA MAHOTSOV 2015. Rinambakan dagiti kameng ti Indian Students Organization (ISO) iti University of Northern Philippines, Vigan City, ti umuna a “Ganesha Mahotsov 2015” a kas panagdayaw dagiti Hindu iti didiosenda a ni Loerd Ganesh (Ganpati) itay Septiembre 17-21, 2015. Naangay ti parambak iti Founder’s Plaza ti pagadalan a nakaikabilan ti damili nga estatua a naarkosan iti sabsabong, bulbulong ken dadduma pay. Kalpasanna, naaramid ti inaldaw a panagkararag (Puja) tapno dawatenda ti pigsa ken panagtaeng ti didiosenda iti uneg ti imahen ket naidaton ti insenso, makmakan ken dadduma pay a banag a makaay-ayo iti didiosen. Segun kadagiti Hindu, pagayatan ni Brahma (creator) a masapul nga agdawat iti pammendision ni Ganesha sakbay a mairugi ti maysa a proyekto wenno napapateg nga aramid. Ta no saan, agbalin nga awan mamaay dayta a ganuat. Nagngudo ti parambak iti pannakaipaanud ti estatua iti Mindoro Beach, Vigan City a kas simbolo ti siklo ti pannakaparsua a ti tao a naaramid iti pitak ken agsubli met laeng iti pitak/daga. (Teksto: Alma Campos-Somera/ Rinetrato ni Jay Chauhan)
(Naipablaak iti Bannawag, Oktubre 19, 2015 a bilang.)
Kabaelak Pay!
KABAELAK PAY! Dina kayat ti paduduolan, kaykayat ni Apong Baket ti agsapul iti bukodna a pagbiag, kas iti panangasikasona iti aglawlaw ti Ballesteros District Hospital, Ballesteros, Cagayan. Ken kas kadagiti dadduma a nataengan, sapulen kano ti bagina ti panagkuditkudit tapno di daras nga agrakaya. (Jobert M. Pacnis)
(Naipablaak iti Bannawag, Oktubre 19, 2015 a bilang.)
October 10, 2015
DepEd, intudingna ti Oct. 2015 a kas SHS Early Registration Month
Panggep ti Early Registration nga ipanamnama ti pannakastrek amin a nakalpas iti Junior High School (JHS) wenno Grade 10 iti SY 2015-2016 iti SHS program.
Bayat ti Early Registration, idatag dagiti estudiante iti Grade 10 iti SY 2015-2016 kadagiti class advisers-da iti nakompleto nga SHS Preference Slip a nakailanadan dagiti pilida a pagadalan ken programa (kayatda nga adalen). Kalpasanna, irehistro met dagiti class advisers dagiti estudianteda babaen ti Learner Information System (LIS).
Dagiti met nagturpos iti hayskul sakbay ti pannakaipakat ti K to 12 Program, dagiti PEPT and A&E Test Passers, ken dadduma pay nga estudiante iti ruar ti formal system nga interesado a sumrek iti SHS, mabalinda ti agparehistro kadagiti pagadalan a mangididiaya iti SHS babaen ti panangusarda iti SHS Registration Form. (DepEd Regional Office No. 02)
(Naipablaak iti Bannawag, Oktubre 19, 2015 a bilang.)
Panagparehistro dagiti botante, agingga iti Okt. 31, kuna ti Comelec
Kuna ti nasao a komision a kalpasan ti nasao a deadline, iturongna metten ti imatangna kadagiti dadduma a pagrebbengan daytoy para iti automated nga eleksion inton Mayo 2016.
Pinalagipan ni Comelec Chairman Andres Bautista ti publiko a saanda koman nga urayen ti maudi a minuto sa mapanda kadagiti opisina ti Comelec tapno agparehistro wenno maalaan iti biometrics data.
Nangrugi ti panagrehistro dagiti botante idi Mayo 6 itoy a tawen. Ngem kas kuna ti Comelec, mapan nga agarup uppat a milion ti saan pay a nangidatag iti biometrics data-da.
Segun iti Comelev, saan a mapalubosan nga agbotos dagiti awanan iti biometrics data.
Manamnama nga agarup 53-milion a rehistrado a botante ti agbotos iti eleksion inton Mayo 2016.
(Naipablaak iti Bannawag, Oktubre 19, 2015 a bilang.)
October 8, 2015
OKTUBRE 19, 2015
SARITA
4 Darat
Fernando B. Sanchez
NOBELA
12 Operation: Drop Venus (35)
Norberto D. Bumanglag, Jr.
16 Siak ni Precious (32)
Juan Al. Asuncion
DANIW
9 Apros
Roy V. Aragon
47 Dandaniw a Para Ubbing
Jimmy R. Agustin/Elmer L. Lopez
SALAYSAY
10 Napateg ti Tunggal Tedted (2)
Virginia A. Duldulao, Ph.D.
18 Napanak Met iti Kasangay Daydi FM
Jose A. Bragado
20 “Necropolitics”: Ibotostayo Ida Gapu iti Lagiptayo Kadagiti Pimmusay
Neyo Mario E. Valdez
38 Naimas ti Miki ni Miles
Rogelio E. Valdez, Jr.
40 Rey Andres Article
Reynaldo E. Andres
KOMIKS
25 Gayang ni Lam-ang (106)
28 Aritosan (157)
30 Miks & Tiks
KOLUM
14 Saludsodem ken ni Apo Hues
15 Dear Doc
19 Okeyka, Apong
23 TIPS
33 Kastoy, Kapid, Ditoy Hawaii
34 Ading Kosinera
42 Padasem Daytoy, Kailian
PAGLINGLINGAYAN
44 Showbiz
48 Sinniriban
48 Sapukas
48 Sudoku
48 Agkatawa ti Mayat
DADDUMA PAY
2 Ti Makunami
4 Tao, Lugar, Pasamak
17 Neti Zone
22 Tapno Mapaksiat Dagiti Uleg: Agtaraken iti Pusa
24 Siled ti Kararag
32 Ammuem Pay Dagitoy
35 Tapno Maikabassit ti Basura
36 Ti Panangimaton, Saan nga Agpannuray iti Sentido Komun
37 Ti Gasatmo Ita a Lawas
46 Idi Un-unana a Panawen
October 4, 2015
Sinanglaw ti Candon
SINANGLAW TI CANDON. Bigbigat pay laeng ngem agpipilan dagitoy a kostumer iti maysa a pagsinanglawan iti San Antonio, Candon City tapno maramananda ti pagdidinnamagan ti kinaimasna a sinanglaw iti siudad. Iti P35 laeng iti kada malukong, mapnekkan iti napudot ken nakaramraman a napaalseman bassit a kaldo ti nalauya a naguneg ken laslasag ken kudil ti ulo ti baka, a matempla iti sadiwa a pinespes/papait sa mawarakiwakan iti nair-irap a lasona. Nasken a masapaka tapno saanka a maibusan iti daytoy a nalatak a pagsinanglawan ta awan pay alas dies iti bigat, naipuni aminen ti nailuto a sinanglaw a para iti dayta nga aldaw. Ti sinanglaw ti maysa kadagiti kalatakan a delicacy iti Ilocos Sur a kadua ti empanada, ukoy ken longganisa ti Vigan. (Teksto: Roy V. Aragon/ Retrato: Cles B. Rambaud)
(Naipablaak iti Bannawag, Oktubre 12, 2015 a bilang.)
Nakaro nga El Niño, paspasarenen ti pagilian
Impakaammo ti Philippine Atmospheric, Geophysical and Astronomical Services Administration (PAGASA) itay lawasna a nangrugin ti nakaro nga El Niño iti pagilian.
Kinuna ni Anthony Joseph Lucero, climate monitoring section head ti PAGASA, a naaboten ti pagrukodan tapno maideklarar ti iseserrek ti nakaro nga El Niño kalpasan ti tallo a bulan a pannakapalpaliiwna.
Kas kinuna ni Lucero, nakitan ti pagilasinan ti nakaro nga El Niño idi Hulio. Nupay kasta, intultuloyda a pinalpaliiw daytoy a kasasaad ti panawen iti tallo a bulan sakbay nga impakaammoda ti kaadda daytoy.
Kuna ti PAGASA nga idateng daytoy nga El Niño ti temperatura a nangatngato iti 1.5 degrees Celsius ngem iti temperatura a mangidateng iti gagangay a tikag.
Kuna ti ahensia a gapu met iti daytoy, mabalin a mapasaran ti nakaro a tikag ti 58 porsiento ti pagilian sakbay nga agtapos ti tawen ket posible a ngumato pay iti 85 porsiento inton makalas-ud ti umay a tawen.
Inlawlawag ti PAGASA a ti nakaro nga El Niño a mapasaran ita ti pagilian ket kapadana ti El Niño a nangigubuag iti nakaro a tikag a napasaran ti pagilian idi 1997 agingga iti 1998, a karaman iti uppat a kakaruanen a tikag iti pakasaritaan ti pagilian.
(Naipablaak iti Bannawag, Oktubre 12, 2015 a bilang.)
Kinuna ni Anthony Joseph Lucero, climate monitoring section head ti PAGASA, a naaboten ti pagrukodan tapno maideklarar ti iseserrek ti nakaro nga El Niño kalpasan ti tallo a bulan a pannakapalpaliiwna.
Kas kinuna ni Lucero, nakitan ti pagilasinan ti nakaro nga El Niño idi Hulio. Nupay kasta, intultuloyda a pinalpaliiw daytoy a kasasaad ti panawen iti tallo a bulan sakbay nga impakaammoda ti kaadda daytoy.
Kuna ti PAGASA nga idateng daytoy nga El Niño ti temperatura a nangatngato iti 1.5 degrees Celsius ngem iti temperatura a mangidateng iti gagangay a tikag.
Kuna ti ahensia a gapu met iti daytoy, mabalin a mapasaran ti nakaro a tikag ti 58 porsiento ti pagilian sakbay nga agtapos ti tawen ket posible a ngumato pay iti 85 porsiento inton makalas-ud ti umay a tawen.
Inlawlawag ti PAGASA a ti nakaro nga El Niño a mapasaran ita ti pagilian ket kapadana ti El Niño a nangigubuag iti nakaro a tikag a napasaran ti pagilian idi 1997 agingga iti 1998, a karaman iti uppat a kakaruanen a tikag iti pakasaritaan ti pagilian.
(Naipablaak iti Bannawag, Oktubre 12, 2015 a bilang.)
Dap-ayan 2016 ti GF, mapagsasaritaan
Maangay ti board meeting iti SP Kiosk, Cagayan Provincial Capitol, Tuguegarao City iti panangsangaili ni Cagayan Board Member Vilmer V. Viloria ken ti GUMIL Cagayan nga idauluan ni Dr. Freddie Pa. Masuli, kas impakaammo ni Arthur P. Urata, Sr., presidente ti GUMIL.
Sangailien met ti GUMIL Apayao babaen ti panangidaulo ni Apayao Board Member Remy Albano ti Dap-ayan 2016: Maika-48 a Nailian a Kombension ti GF inton Abril 22-24, 2016 iti Apayao Agri-Tourism & Sports Complex, San Gregorio, Luna, Apayao.
Malaksid kadagiti opisial ken mammagbaga, manamnama ti yaatendar dagiti presidente dagiti GUMIL chapters iti nasao a miting.
Para iti idadar-ay, makiuman iti asino man kada Dr. Masuli (0998 559 1712), BM Viloria (0915 984 2149) ken GF Pres. Urata (0927 792 7913). (NME Valdez)
(Naipablaak iti Bannawag, Oktubre 12, 2015 a bilang.)
Subscribe to: Posts (Atom)


text:
La Libertad, Negros Oriental
Ti La Libertad ket maysa a maika-3 a klase nga ili iti probinsia ti Negros Oriental iti Filipinas.
Dagiti baranggay[urnosen | urnosen ti taudan]
Ti La Libertad ket nabingbingay a politikal kadagiti 29 a barbaranggay.[2]
- Aya
- Aniniao
- Bagtic
- Biga-a
- Busilak
- Cangabo
- Cantupa
- Eli
- Guihob
- Kansumandig
- Mambulod
- Mandapaton
- Manghulyawon
- Manluminsag
- Mapalasan
- Maragondong
- Martilo
- Nasungan
- Pacuan
- Pangca
- Pisong
- Pitogo
- Poblacion North
- Poblacion South
- San Jose
- Solongon
- Tala-on
- Talayong
- Elecia
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Negros Oriental". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 7 Oktubre 2014.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Negros Oriental". Datos ti Populasion ti Ili. Dibision ti Panagsukisok ti LWUA. Naala idi 7 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Inabakna pay ti tallo a kategoria kas maikaddua iti intero a rehion ti Ilocos iti Most Oustanding Local Government Unit (LGU) a Coastal Resource Management System Implementer, kasta pay a Best Performing LGU maibasar iti Local Governance Performance Management System (LGPMS). Maikatlo met iti Cleanest, Safest ken Greenest LGU iti rehion.
Nagtsampion ti ili iti Best Practices of Local Governance gapu iti programana a BFPP-RANGTAY. Daytoy ti Barangay Focal Persons Program: Responsive Assistance through Networked Governance for Transparency and Accountability for Yntegrative Services. Daytoy a pammadayaw ket bigbigbigenna ti mapagwadan a naaramidan ti gobierno ti munisipio a mangidurduron ti napintas, kabarbaro ken epektibo a pannakamanehar dagiti proyekto ti ili.
Gapu kadaytoy a ballaigi ti ili, indatag ti mayor ken ti gobierno municipal ti tropeo kas tsampion iti barangay Dardarat idi Abril 1. Aggian ti tropeo ditoy iti makalawas. Daytoy ti panangbigbigna kadagiti 43 a barangay, kadagiti umili, a nangitandudu kadaytoy napintas a programa ken aramid ti gobierno municipal.
Ti Tagudin ket maaw-awagan a “Gateway to Ilocandia” gapu ta isu ti kaunaan nga ili ti Ilocos Sur kalpasan ti probinsia a La Union. Isu pay ti “Pearl of the Great Amburayan River” gapu ta daytoy ket adda iti bakrang daytoy dakkel a karayan. (MCA/ICR/tagudin.gov.ph-PIA1 Ilocos Sur)


text:
Sunday, March 30, 2014
GRADUATION DAGITI PAGADALAN TI CABUGAO, NAILEPPAS ITI MARSO 28
Cabugao, Ilocos Sur – Naaramid ti Closing Exercises ti amin a pageskuelaan ti Cabugao DepEd District idi Marso 28, 2014 babaen iti Tema: “Hindi Natitinag ang Pusong Pilipino”.
Maibatay iti eskediul a binukel ti Cabugao DepEd District nga idauluan ni Mrs. Helen V. Siruno, Public Schools District Supervisor, dagiti sumaganad ti naipaulog nga eskediul ti bigat ti Marso 28, 2014: Aragan Elementary School, Arnap ES, Sisim ES, Catucdaan ES, Carusipan ES, ken ti Namruangan ES iti bigat ti Marso 28, 2014.
Naaramid met ti Closing Exercises iti malem iti dayta nga aldaw ti Sagayaden Elementary School, Maradodon ES/Caset Primary School, Pug-os ES, Nagsantaan Primary School ken ti Dardarat ES.
Kadagiti nasao nga eskediul, kangrunaan a nangibagi ti LGU-Cabugao iti nasao a Graduation Ceremonies kadagiti nadakamat a pageskuelaan ket da SB Member Dr. Jemaima S. Tan-Yee, Committee Chair on Education ken ni SB Member Josefina S. Vallejo.
Kabayatanna, kinablaawan ni Mayor Edgardo “Ediboy” S. Cobangbang, Jr. dagiti amin a nagturpos, nagannak/Guardians, mangisursuro, Guest Speakers, bisita ken dagiti amin a nangimatang iti panaggradduar dagiti ub-ubbing iti elementaria kadayta nga aldaw.
Anag ti Mensahena iti agtultuloy koma a panangtarabay dagiti nagannak kadagiti annakda a nagturpos a mangituloy iti adalda iti nangatngato a benneg tapno sumayaat ti biagda ken mainayonda manen nga agbalin a responsable nga umili ti Cabugao, Ilocos Sur.
Kinablaawanna met dagiti mangisursuro a katulongan dagiti nagannak kasta met dagiti Guest Speakers a nangted ti inspirasion ken kaaduan kadagitoy ti patanor dagita a pagadalan. Inulit ni Mayor Ediboy nga impalagip iti pannakaimarka koma ti nagan dagiti Guest Speakers iti likudan ti entablado dagiti pageskuelaan tapno maipamatmat a patanorda iti dayta a pageskuelaan ken pagwadan dagiti sumarsaruno a tukad ti agad-adal nga ubbing.
Kadua ti Ama ti Ili ti kapisi ti pusona a nangipaay kadagiti Gold Medals/Medal for the Best Achiever of the Year nga insagut ti Pamiliana kadagitoy a nakagun-od ti pammadayaw a nagturpos kadagita a nadakamat a pageskuelaan.
Mainayon met a naited ti Pammadayaw kadagiti nakagun-od a nagturpos dagiti Medalia/dadduma pay a pammigbig a naited kadagiti naggraduar nga indauluan da Governor Ryan Luis V. Singson, Vice Mayor Deogracias Jose Victorino “DJ” H. Savellano kadagiti Donors a nagited kadagitoy.
Nangipaay met ti Confirmation of Graduates kadagiti nagturpos ni Public Schools District Supervisor Helen V. Siruno. Paset pay iti Graduation Ceremonies ti Reading of the Message of the DepEd Secretary, Bro. Armin A. Luistro, FSC. # (Web In-Action)
Posted by Bayan ng Cabugao, Ilocos Sur at 10:47 AM
Subscribe to: Post Comments (Atom)


text:
Sideways
Iti Sideways (Ilokano: Impabakrang) ket maysa a komedia ken drama idi 2004, insurat ken inturong babaen ni Alexander Payne a naibatay iti nobela ni Rex Pickett (ISBN 0-312-32466-9).
Pakabuklan ti istoria[urnosen | urnosen ti taudan]
Inakem ni Paul Giamatti ni Miles, maysa a mannurat a saan maipablaak, maestro iti Ingles iti maikawalo a grado, ken maysa a managayat iti arak ti bino. Kinuyogna ni gayyemna a Jack Thomas Haden Church), maysa nga aktor a dandani agkasar, a agbaniaga iti maysa lawas idiay kaubasan ti Santa Ynez, California. Ni Miles ket kayatna laeng iti aginom ken agayayam iti golf, ngem ni Jack ket planona nga agiyot iti babbae a kasanguanan nga agkasar. Idi madanonda iti papananda, maamammoda iti dua a babbai (Virginia Madsen ken Sandra Oh) a mangsabali iti biag ni Miles.


text:
Daytoy a gannuat ket nagbuligan nga ipakat ti DA-RFU 1, ATI, DA Provincial ken LGU-Cabugao nga idauluan ni Mayor Edgardo “Ediboy” S. Cobangbang, Jr. Paset ti Agri-Pinoy Program ket epektibo a kapartnerna dagiti LGU’s nga umasping ti panggepna a mangpaprogreso kadagiti mannalon kas iti Munisipalidad ti Cabugao.
Linuktan ni Mr. Robert S. Savella, AT/Facilitator ti session ket naglektiur maipapan ti kinapateg daytoy a programa a mangiyintek ti naballigi a panagtalon.
Kinarit ni Municipal Agriculturist Zenaida S. Andrada dagiti agbasa a masapul a maiturposda ti 16 weeks (sipud bunubon agingga iti panagapit) ken imdenganda ti maited nga adal ti kada topiko a mawarwar (tunggal Huebes, 7am-11am). Pinagyamanan ni MA Andrada ti panangipateg ni Mayor Ediboy ti kalikagumda a maipatungpal daytoy a wagas ti panangmuli kadagiti mannalon.
Binagi ni Mr. Obas Bill Y. Baclig, AT/Municipal Seed Inspector nga imbinsa ti annuroten ti panagadal. Mapasamak ti teoria/aktual a panagsisip ti adal inton Hulio 11-12, 2012 ta kalpasan ti lektura ket maaramidto ti panangiraepda ti bunubon nga TH-82 iti learning field. # (Web In-Action)


text:
SALCEDO, Ilocos Sur – Maysa a bangkay ti naduktalan a naiwalang iti katabakuan iti naturod a paset ti Barangay San Gaspar ditoy nga ili idi bigat ti Abril 11.
Nabigbig ti bangkay a maysa a Reynaldo Valera y Prescoso, baro, natibo ti Abra ken agdama nga agnaed iti Poblacion Norte, ditoy met laeng nga ili.
Nagsagrap ti biktima iti sugat iti mugingna, nangruna iti makannigid a kurimatmatna ken garumiad iti nadumaduma a paset ti bagina.
Naipan ti bangkay iti maysa a puneraria iti Candon City para iti pannakaautopsiana tapno maammuan no ania ti pudpudno nga impatayna.
Naduktalan ni Tabrimon Cordova, 75, naasawaan, mannalon, ken residente iti San Gaspar ti bangkay ni Valera iti katabakuan a kukua ti maysa nga agnagan iti Erning Budayao ket inreportna ken ni Barangay Captain Benigno Pascua iti Barangay Kalawikiw a nangireport met iti polis ditoy nga ili.#


text:
Naangay ti Nasantuan a Misa sakbay ti programa.
Naaramid ti seremonia ti pannakagetteng ti laso ti pannakaisibro ti pasilidad iti imatang dagiti pannakabagi ti DA-RFU 1 ken OPAG-Ilocos Sur ken Opisiales ken kameng ti kooperatiba.
Naisaganad ti programa a nangipaayan ni Pastor Edgar Madarriaga iti Naespirituan a panangidaton ken mensahe.
Nangited met ti mensahe ni Municipal Agriculturist Zenaida S. Andrada kadagiti agtagikua iti Flatbed Dryer. Impalagipna kadagiti agusar nga ipateg ken mentenarenda koma daytoy tapno mapaut ti pannakausarna.
Binagi ni Mr. Nereo S. Daproza, AT-DA LGU ti Overview of the Project. Imbagana a parte pay laeng ti Farm Mechanization Program ti DA iti proyekto. Naited a Grant ti Flatbed Dryer ngem lote ti bagi ti kooperatiba.
Panangilala ken panangabrasa kadagiti programa para iti pagsayaatan dagiti mannalon nga ipaay ti Ahensia ti DA ti kangrunaan nga anag ti mensahe dagiti nagsarita nga Opisiales kas kada Mr. Constante Butacion, pannakabagi ni Provincial Agriculturist Teofilo R. Quintal, Mr. Oscar Tobia, Provincial Corn Coordinator; Mr. George Acance ken Mr. Alfonso Mendoza, iti OPAG-Ilocos Sur.
Dimmar-ay kadaytoy a programa ni Diputado Ryan Luis V. Singson a binayabay da Mayor Edgardo S. Cobangbang, Jr., Vice Mayor Danny Q. Gazmen ken Kakapitanes nga indauluan ni ABC President, Brgy. Captain Teddy U. Soller.
Impeksa ni Congressman Ryan ti iliwna kadagiti umili ti Cabugao babaen iti pannakitabunona iti kakastoy nga awis ta ibilbilangna metten a kakailianna iti nakaikamanganna a lugar. Imbinsa ni Diputado Ryan ti pateg ti RA 7171 nga imputar a linteg ni Governor Chavit idi nag-Diputado met isuna. Nupay sapasap a sangaprobinsiaan ti agbenepisiar itoy ket iramanda latta a maikkan ti pundo ken proyekto dagiti mannalon, mangngalap ken sektor iti ili a Cabugao.
Kimmablaaw ken nagyaman met ni Mayor Ediboy iti amin a naitaripnong iti programa. Naragsakan ta immay manen nagbisita ni Diputado Ryan ditoy Cabugao. Impeksa ti Ama ti Ili nga amin nga asosasion ti mannalon a pakaibilangan ti Sagayaden Free Farmers ket ammoda ti rumbeng a kiddawenda ken agdardarasda a mangipakita ti napintas a nagbanagan dagiti nagun-odda. Iti napintas nga ipakpakita dagiti asosasion ket agbalin nga inspirasionda kasta met iti Konseho Munisipal nga agilungalong latta iti mainayon a pagsayaatan ti sapasap nga umili ti Cabugao.
Pannakikaysa iti pagsayaatan a ginubuay dagiti nalpas a proyekto ken mailungalong manen a gakat a pagimbagan ti mannalon ken ti sapasap nga umili ti bugas ti mensahe da Vice Mayor Danny Q. Gazmen ken SB Member Benedict M. Savellano, Committee Chair on Agriculture. Inikkan pay ni SBM Savellano ti kaipananan ti pagsayaatan a maited ti Soil Fertility Mapping Program ti LGU kadagiti mannalon a mailunsad inton Pebrero 4, 2013 iti 33 a barangay ti ili.
Iti Turn-over, nagsarita ni Mrs. Visitacion Mendoza, pannakabagi ni DA Regional Executive Director Valentino C. Perdido, Ph. D. Dinayaw ni Mrs. Mendoza ti napintas a kammayet ti LGU ken dagiti asosasion ti Cabugao a manggun-od kadagiti programa ken proyekto iti DA. Inyallawatna ti pakabuklan ti proyekto kadagiti opisiales ti kooperatiba nga idauluan da Mr. Zosimo Sayaboc, Manager ken Mr. Ferdinand Anor, Chairman, FFMPC iti imatang ni Mayor Ediboy, Vice Mayor Danny Q. Gazmen, SB Member Carlos V. Sison ken Opisiales ti DA (OPAG ken Region) kasta pay dagiti kameng ken Opisiales ti Kooperatiba.
Naserraan ti programa babaen ti panagyaman ni Manager Zosimo Sayaboc iti LGU nga idauluan ni Mayor Ediboy ken iti ibibisita ni Diputado Ryan ken iti naballigi a pannakaisayangkat ti Thanksgiving ken Turn-over ti Flatbed Dryer. Kamaudiananna, napagsasanguan ti naisagana a pangngaldaw nga insagut ti Kooperatiba kadagiti amin a dimmar-ay. # (Web In-Action)


text:
Monday, July 25, 2016
COLLABORATING POLICY, PASET TI LIDERATO NI MAYOR JOSH EDWARD ITI BARANGAY
Cabugao, Ilocos Sur – Kabayatan ti panangatendar ni Mayor Josh Edward S. Cobangbang dagiti pagrebbenganna a Municipal Chief Executive iti Opisinana, mangipapaay met ti panawenna a mapan agbisita kadagiti 33 a barangay ti ili a Cabugao, Ilocos Sur tapno makipulapol kadagiti Opisiales ti Barangay ken lumugar ket maammuanna pay dagiti kasapulan dagiti bumarangay a pagibasaranna iti aramidenna nga aksion ken desision kadagiti maidatagda a pakaseknan.
Imbatad ni Mr. Arvin Manauis, Staff ti Office of the Mayor a sistematiko ti eskediul ti Alkalde Munisipal pakaseknan kadagiti pagrebbenganna iti opisinana iti inaldaw; panagatendarna iti miting; panagbisitana iti barangay ken pannakipasetna iti Sesion ti Konseho Munisipal.
Innayon ni Mr. Manauis a mamati ni Mayor Josh Edward a babaen iti “collaborative learning” ket maidur-asna pay ti kaipapanan ti panagserbi babaen met laeng iti panangadaptarna iti kasasaad dagiti idauluanna. # (Web In-Action)
Imbatad ni Mr. Arvin Manauis, Staff ti Office of the Mayor a sistematiko ti eskediul ti Alkalde Munisipal pakaseknan kadagiti pagrebbenganna iti opisinana iti inaldaw; panagatendarna iti miting; panagbisitana iti barangay ken pannakipasetna iti Sesion ti Konseho Munisipal.
Innayon ni Mr. Manauis a mamati ni Mayor Josh Edward a babaen iti “collaborative learning” ket maidur-asna pay ti kaipapanan ti panagserbi babaen met laeng iti panangadaptarna iti kasasaad dagiti idauluanna. # (Web In-Action)
Posted by Bayan ng Cabugao, Ilocos Sur at 8:55 AM
Subscribe to: Post Comments (Atom)


text:
Kastoy ti pammaliiw ti kaaduan a lumugar ti Barangay Sisim nga idauluan ni Brgy. Captain Ruben Siruno ken dagiti kaarrubana a barangay a makarikna iti pagsayaatan nga itden ti eskuela-sekundaria.
Iti pannakaisar-ong ti Web In-Action iti ikub ti pagadalan, napagdamaganda ni Mrs. Rosemelinda D. Baclig, Officer-In-Charge iti nainayon a pagdur-asan ti eskuela.
Imbatad ti OIC a nakaaramidda ti baro a Comfort Room para iti lalaki iti ken babai iti likud ti eskuela babaen ti tulong ni Mayor Edgardo “Ediboy” S. Cobangbang, Jr. ken ti Parent-Teacher Association (PTA) ti eskuela nga idauluan ni Mrs. Zeny Sevilleja-Baclig.
Innayon ni Ma’am Rosemelinda a pinapintaan pay ti PTA ti School Stage ken ti sango ken likud ti naaramid a pagyanan/paglinongan nga istraktura ti agbuya iti ampir ti basketball court.
Malaksid kadagiti naipaayen a pasilidad ken ramit manipud iti LGU Cabugao babaen ti liderato ni Mayor Ediboy ken iti Kongresional babaen ken ni Diputado Ryan Luis V. Singson, First District, Ilocos Sur, agtultuloy latta a ragpaten ti pagadalan dagiti mainayon pay a kasapulan a pasilidad ken ramit kadagiti masanguanan nga aldaw, segun iti OIC Principal. # (Web In-Action)


text:
Ania dagiti uppat a naespirituan a linteg?
Saludsod: Ania dagiti uppat a naespirituan a linteg?
Sungbat: Ti Uppat a Naespirituan a Linteg ket wagas iti panangibingay iti naimbag a damag ti pannakaisalakan a sidadaan babaen iti pammati ken ni Jesu-Cristo. Maysa daytoy a nasimple a wagas iti panangurnos iti napateg nga impormasion ti Ebanghelio iti uppat a puntos.
Ti umuna kadagiti Uppat a Naespirituan a Linteg ket, "Ay-ayatennaka ti Dios ken addaan Isuna iti nakaskasdaaw a plano para iti biagmo." Ibaga ti Juan 3:16 kadatayo a "Gapu iti kasta unay a panagayat ti Dios iti lubong, intedna ti Bugbugtong nga Anakna tapno ti siasinoman a mamati kenkuana saan a matay no di ket agbiag nga agnanayon." Ipaay ti Juan 10:10 kadatayo ti rason no apay nga immay ni Jesus, "Immayak tapno maaddaankay iti biag—biag nga awan pagkuranganna." Ania ti manglaplapped kadatayo manipud iti ayat ti Dios? Ania ti manglaplapped kadatayo manipud iti pananggun-od iti biag nga awan pagkuranganna?
Ti maikadua iti Uppat a Naespirituan a Linteg ket, "Namulitan iti basol ti sangkataoan ken naisina manipud iti Dios. Kas supapakna, saantayo a maammoan ti nakaskasdaaw a plano ti Dios para iti biagtayo." Pasingkedan ti Roma 3:23 daytoy nga impormasion, "Nagbasol amin a tattao ket agkurangda iti kinadayag ti Dios." Ited ti Roma 6:23 kadatayo ti supapak ti basol, "Ta patay ti supapak ti basol." Pinarsuanatayo ti Dios tapno makilangen Kenkuana. Nupay kasta, inyeg ti sangkataoan ti basol ditoy lubong, ket ngarud naisina daytoy manipud iti Dios. Dinadaeltayo ti inranta ti Dios kadatayo a relasion Kenkuana. Ania ti pamuspusan?
Ti maikatlo iti Uppat a Naespirituan a Linteg ket, "Ni Jesu-Cristo ti kakaisuna nga impaay ti Dios para iti basoltayo. Babaen ken Cristo, mabalin a mapakawan dagiti basoltayo ken mapasubli ti umno a relasiontayo iti Dios." Ibaga ti Roma 5:8 kadatayo, "Ngem impakita ti Dios ti ayatna kadatayo: Idi managbasoltayo pay laeng, natay ni Cristo gapu kadatayo!" Impakaammo ti 1 Corinto 15:3-4 kadatayo a kasapulantayo ti mangammo ken mamati tapno maisalakantayo, "...a natay ni Cristo gapu kadagiti basoltayo, kas nailanad iti Nasantoan a Surat; a naitanem ket napagungar iti maikatlo nga aldaw, kas nailanad iti Nasantoan a Surat..." Imbaga a mismo ni Jesus iti Juan 14:6 nga Isuna laeng ti dalan iti pannakaisalakan, "Siak ti dalan, ken ti pudno, ken ti biag; awan ti makapan iti Ama no di magna kaniak." Kasanok a maawat daytoy nakaskasdaaw a sagut a pannakaisalakan?
Ti maikapat iti Uppat a Naespirituan a Linteg ket, "Nasken nga ikabiltayo ti pammatitayo ken ni Jesu-Cristo kas Mangisalakan tapno maawattayo ti sagut a pannakaisalakan ken maammoantayo ti nakaskasdaaw a plano ti Dios para iti biagtayo." Inladawan ti Juan 1:12 daytoy para kadatayo, "Ngem adda met dagiti immawat ken namati kenkuana, isut' gapuna nga inikkanna ida iti kalintegan nga agbalin nga annak ti Dios." Nalawag ti panangibaga ti Aramid 16:31, "Mamatika ken ni Apo Jesus ket maisalakankanto." Mabalintayo ti maisalakan babaen laeng iti parabur, babaen laeng iti pammati, iti laeng nagan ni Jesu-Cristo (Efeso 2:8-9).
No kayatmo ti agtalek ken ni Jesu-Cristo kas Mangisalakanmo, ibagam dagiti sumaganad a sao iti Dios. Saannaka a maisalakan ti panangibagam kadagitoy a sasao, ngem ti panagtalekmo ken ni Cristo ti makaaramid iti daytoy! Daytoy a kararag ket maysa laeng a wagas tapno mayebkasmo ti pammatim Kenkuana ken makapagyamanka iti panangipaayna iti pannakaisalakanmo. "Apo Dios, ammok a nagbasolak Kenka ket maikariak a madusa. Ngem inala ni Cristo ti dusa a pakaikariak tapno babaen iti pammati Kenkuana mabalinko ti mapakawan. Agtalekak Kenka para iti pannakaisalakanko. Agyamanak iti nakaskasdaaw a parabur ken pammakawanmo—ti sagut a biag nga agnanayon! Amen!"
Nagdesisyon ka kadi para ken Cristo gapu iti nabasam ditoy? No kasta, maidawat a pindutem iti baba ti "Inawat ko ni Cristo ita nga aldaw".
Agsubli iti kasangoan a panid ti Ilocano
Ania dagiti uppat a naespirituan a linteg?


text:
Naluktan ti programa baben ti Opening Prayer ni Ms. Liza Somera, Sabang Day Care Worker, Opening Remarks met ken ni Mrs. Elizabeth de la Cruz ken nagsarita ni SB Member Dr. Jemaima Soller Tan-Yee maipapan iti Tema ti selebrasion: “Bright Child ay Siguraduhin, Responsableng Pamamahayag ay Palaganapin”.
Kimmablaaw ken nagyaman ni Mayor Edgardo “Ediboy” S. Cobangbang, Jr. kadagiti amin a timmabuno iti programa. Dinakamat ti Alkalde Munisipal ti pateg ti pannakamuli dagiti ubbing babaen iti kakastoy nga aktibidad tapno maidur-as ti kabaelanda iti panagdakkelda para iti masakbayan.
Inyam-ammo ni Mr. Rudy Ilar dagiti Hurado iti pakontes nga isuda: Draw and Tell, Mrs. Jerlie Cobangbang, Mrs. Janet Sison, ken Mr. Maxfel Suboc. Ni Mrs. Erlinda Guerrero ti Singing Category idinto ta da Mrs. Eufrocina Pante ken Mrs. Dinia Azcueta iti Folk Dance.
Pinagsapata pay ni Mayor Ediboy dagiti Opisiales ti Day Care Service Parents Group.
Dagiti nangabak: Singing Contest, Jana Lyka Solima, Barangay Quezon; Draw and Tell, Charmaigne Kate Brodeth ti Brgy. Salomague ken nag-tie ti Barangay Salapasap ken Brgy. Bonifacio ti Folk Dance Category.
Sinerraan ni Mr. Ferico Arcebal ti programa babaen ti panagyamanda a Day Care Workers iti panagballigi ti selebrasion.
Nagpaay nga Emcee ni Mr. Ronie Solar ti DCW Dardarat. # (Web In-Action)